LVMH หุ้นขึ้น HERMES หุ้นตก
เมื่อวานนี้มีข่าวใหญ่ มหาเศรษฐีชาวฝรั่งเศส Bernard Arnault ซึ่งเป็นผู้ถือหุ้นใหญ่ LVMH โดยถืออยู่ 47% และยังเป็นผู้ถือหุ้นใหญ่ใน Christian Dior อยากรวม 2 บริษัทที่เขาเป็นเจ้าของเข้าด้วยกัน จะได้เป็นอาณาจักรที่ใหญ่ขึ้นกว่าเดิม
26 เม.ย. 2560

LVMH ย่อมาจาก Louis Vuitton Moet Hennessy บริษัทมีสินค้าเกือบทุกอย่างที่คนรวยจะต้องจ่ายเงินให้ เช่น ไวน์แอลกอฮอล์ Moet&Chandon, Hennessy กระเป๋าแฟชั่น Louis Vuitton, Dior, Fendi, Marc Jacobs, Rimowa, Kenzo เครื่องประดับนาฬิกา Bulgari, TAG Heuer
เมื่อวานนี้มีข่าวใหญ่ มหาเศรษฐีชาวฝรั่งเศส Bernard Arnault ซึ่งเป็นผู้ถือหุ้นใหญ่ LVMH โดยถืออยู่ 47% และยังเป็นผู้ถือหุ้นใหญ่ใน Christian Dior อยากรวม 2 บริษัทที่เขาเป็นเจ้าของเข้าด้วยกัน จะได้เป็นอาณาจักรที่ใหญ่ขึ้นกว่าเดิม
โดยคุณ Arnualt ได้ยื่นข้อเสนอ 260 ยูโรต่อหุ้นแก่ผู้ถือหุ้นที่เหลือของ Christian Dior ซึ่งเป็นราคาที่แพงกว่าราคาหุ้นในตลาดอยู่ถึง 15%
ผลลัพธ์ออกมา ราคาหุ้น LVMH ขึ้น 4.9% และ DIOR ขึ้น 13% แต่ที่น่าสนใจคือ ราคาหุ้นของ HERMES บริษัทคู่แข่งตก 6.2%
ทำไม HERMES ราคาหุ้นตก เพราะว่า HERMES จะขายกระเป๋าได้น้อยลง?
คำตอบคือ ไม่ใช่ เรื่องน่าสนใจมีอยู่ว่าคุณ Arnault ก็ถือหุ้นอยู่ใน HERMES ด้วย และ ตลาดคาดว่าคุณ Arnault จะขายหุ้น HERMES ออกมามหาศาล เพื่อเอาเงินไปจ่ายในการซื้อหุ้น DIOR
เรื่องมีอยู่ว่า LVMH กับ HERMES เป็นคู่แข่งกันมานานแล้ว แต่อยู่ดีๆปี 2010 LVMH ก็ประกาศว่า บริษัทได้ซื้อหุ้น HERMES มาแล้ว 17% ทีนี้ผู้ถือหุ้นใหญ่เดิมของ HERMES ก็ตกใจ จึงพยายามขัดขวางการเข้ามาครอบงำของ LVMH
ในวันนี้ดราม่าก็เลยจบลง สรุป LVMH เลือกข้างที่จะไปซื้อ DIOR และปล่อยหุ้น HERMES ไป
LVMH มีมูลค่าบริษัทล่าสุดอยู่ 4.2 ล้านล้านบาท บริษัทมียอดขาย 1.4 ล้านล้านบาท และมีกำไร 1.5 แสนล้านบาท
ที่น่าสนใจคือดีลนี้ทำให้คุณ Arnault มีทรัพย์สินเพิ่มขึ้น 100,000 ล้านบาท ภายในวันเดียว และทำให้ปัจจุบัน คุณ Arnault มีทรัพย์สินทั้งหมด 1.8 ล้านล้านบาท และเป็นคนรวยที่สุดอันดับที่ 8 ของโลก